Namangan muhandislik-qurilish instituti. Namangan muhandislik-qurilish intituti – Oʻzbekiston Respublikasi Namangan viloyati, Namangan shahrida joylashgan oliy taʼlim muassasasi. 1991-yilda tashkil topgan. OTM haqida. Namangan muhandislik-pedagogika instituti 1979-yil tashkil topgan. Institut 12 yil davomida, garchi mintaqaning malakali muhandis kadrlarga ehtiyoji katta boʻlsa-da, totalitar tuzum siyosati tufayli markaziy institutlar, xususan Toshkent politexnika va Toshkent mashinasozlik institutlarining filiali boʻlib keldi. Tarixi. Oʻzbekiston Respublikasi Vazirlar Mahkamasining 1991-yil 29-mart 75-sonli qarori bilan Toshkent mashinasozlik institutining Namangan filiali asosida tashkil qilingan. Namangan sanoat-texnologiya instituti Oʻzbekiston Respublikasi Vazirlar Mahkamasining 1998-yil 24-fevral 77-sonli „Akademik litseylar va kasb-hunar kollejlarini tashkil etish va ular faoliyatini boshqarish toʻrisida“gi qaroriga asosan Namangan muhandislik-pedagogika institutiga aylantirilgan. Oʻzbekiston Respublikasi Prezidentining 2017-yil 20-apreldagi „Oliy taʼlim tizimini yanada rivojlantirish chora-tadbirlari toʻgʻrisida“gi 2909-son qarori ga asosan, Namangan muhandislik-qurilish institutiga aylantirish va uning ixtisoslashuvini oʻzgartirish belgilangan boʻlib, Oʻzbekiston Respublikasi Vazirlar Mahkamasining 2017-yil 25-iyuldagi „Namangan muhandislik-qurilish instituti faoliyatini tashkil etish toʻgʻrisida“gi 540-sonli qarori ga muvofiq 2017-2018 oʻquv yilidan Namangan muhandislik-qurilish instituti sifatida oʻz faoliyatini olib bormoqda. Faoliyati. Namangan muhandislik-qurilish institutida 7 ta fakultet, 31 ta kafedra, faoliyat olib bormoqda. 34 ta bakalavr, 19 ta sirtqi, 4 ta ikkinchi mutaxasislik, 24 ta magistratura yoʻnalishlari boʻyicha umumiy talabalar soni esa 10742 tani tashkil etadi. Litsey. 2000-yilda Namangan muhandislik-qurilish instituti qoshida akademik litsey tashkil etilgan. Akademik litsey Koreya davlati krediti boʻyicha jihozlangan. Taʼlim muassasasida A8X2A oʻlchamli sport zali, 7 ta lingofon, 2 ta kompyuter sinfi, 6 ta kimyo, fizika va biologiya oʻquv-laboratoriya xonalari, 37 ta oʻquv xonalari, sogʻliqni tiklash va maʼnaviyat-maʼrifat xonasi va faollar zali mavjud. Akademik litseyning oʻquvchilar turar joyida uzoq tumanlardan kelgan oʻquvchilar uchun yotoqxona mavjud. Uning 2-qavatida 200 nafar oʻquvchi oʻrniga ega boʻlgan oshxona mavjud. Akademik litseyda 4 ta yoʻnalish boʻlib, bular: Litseyda 83 nafar professor-oʻqituvchilar faoliyat yuritadi. Xalqaro hamkorliklar. Namangan muhandislik-qurilish intituti Rossiya federatsiyasi Kazan federal universiteti filiali Naberejno-CHelninskiy instituti bilan (2018-yil 13-sentabrda № 07/10-09/1665) va Janubiy ural davlat universiteti (28-yanvar 2019-yil № 14) shartnomalar imzolangan. Hozirgi kunda 1) 5320200-Mashinasozlik texnologiyasi, mashinasozlik ishlab chikarishini jixozlash va avtomatlashtirish; 2) 5230200– Menedjment (tarmoklar buyicha); 3) 5310600 – Yerusti transport tizimlari va ularning ekspluatatsiyasi; 4) 5330200-Informatika va axborotlar texnologiyasi; 5) 5310200-Elektroenergetika; 6) 5340100-Arxitektura; 7) 5340200-Bino va inshootlar qurilishi taʼlim yoʻnalishlari boʻyicha talabalar qabul qilingan va qoʻshma dastur asosida oʻquv jarayonlari olib borilmoqda. Institutda qoʻshma dastur asosida 1) 5320200-Mashinasozlik texnologiyasi, mashinasozlik ishlab chikarishini jixozlash va avtomatlashtirish; 2) 5230200– Menedjment (tarmoklar buyicha); 3) 5310600 – Yerusti transport tizimlari va ularning ekspluatatsiyasi; 4) 5330200-Informatika va axborotlar texnologiyasi; 5) 5310200-Elektroenergetika; 6) 5340100-Arxitektura; 7) 5340200-Bino va inshootlar qurilishi taʼlim yoʻnalishlari uchun oʻquv reja, ishchi oʻquv reja, naʼmunaviy dastur, ishchi fan dasturlari tasdiqlangan. Bulardan tashqari institutda Rossiya federatsiyasini Qozon universiteti bilan hamkorlik mavjud. Fakultetlar. Hozirgi kunda institut tarkibida jami 7 ta fakultet bor. Ular: Transportlar. Transportlar: 5,13,17,19,21,22,23, yoʻnalishdagi avtobuslar.